·Idősorok ellenőrzése: a Bizottság (Eurostat) fontosnak tartja, hogy az adatok közzététele előtt meghatározza az idősorok kiugró értékeit, mivel a közúti árufuvarozási statisztikákat számos bizottsági jelentésben, valamint a közúti árufuvarozási piac fejlődésével kapcsolatos következtetések levonásához is felhasználják. A Bizottság kifejezetten előírja, hogy az adatközlő országok megerősítsék a trendeket, ha jelentős eltérések figyelhetők meg. Amennyiben szükséges, a tagállamok felülvizsgált adatkészleteket vagy a jelentős idősor-eltérések okainak magyarázatait is benyújtják.

Hibák esetén valamennyi adatközlő ország felülvizsgálja az adatokat.

2.6.A tagállamoknak nyújtott módszertani támogatás

A Bizottság folyamatos módszertani és technikai támogatást nyújt a tagállamoknak a közúti árufuvarozással kapcsolatos statisztikákra vonatkozó rendelet végrehajtása érdekében, és biztosítja a kiváló minőségű adatok és metaadatok információs rendszerének fenntartását.

A Bizottság két referencia-kézikönyvet készített annak érdekében, hogy az adatközlő országok számára módszertani útmutatást nyújtson a 70/2012/EU rendelet végrehajtásához:

· Közúti árufuvarozási módszertan (Road freight transport methodology) című kézikönyv, amely meghatározza a közúti árufuvarozásra vonatkozó statisztikák tagállamokban, tagjelölt országokban és az EFTA-országokban történő összeállításának módszertani alapját;

· A tagállamokban és a tagjelölt országokban a közúti árufuvarozásra vonatkozó felmérésben használt módszerek (Methodologies used in surveys of road freight transport in Member States and Candidate Countries) című kézikönyv, amely bemutatja az adatközlő országokban végzett közúti árufuvarozási felmérések módszertani szempontjait.





3.STATISZTIKAI EREDMÉNYEK

3.1.A közúti árufuvarozásban megfigyelt trendek az EU-ban

Az Európai Unión belül a közúti árufuvarozás a belföldi fuvarozási módok által lebonyolított teherfuvarozás legnagyobb részét teszi ki (mintegy 75 %, ez a szám az elmúlt évtizedben viszonylag stabil volt). 2015-ben az EU-ban tonnakilométerben mért közúti árufuvarozási tevékenység 2,4 %-kal emelkedett a 2014-ben elért arányhoz képest. Mindazonáltal még 7,6 %-kal maradt el a válság előtti 2007-es csúcstól, és csak kismértékben haladta meg a 2010-es szintet (0,7 %).

A belföldi vállalatok által végzett belföldi szállítás a teljes közúti árufuvarozási tevékenység mintegy kétharmadát teszi ki, míg a 2015-ös kabotázs elterjedtségének aránya körülbelül 3 % volt, vagyis az EU-ban az összes belföldi közúti árufuvarozási tevékenység átlagosan 3 %-át külföldi fuvarozók végezték.

Az EU egységes piaca integrációjának elmélyítése hozzájárul ahhoz, hogy a nemzetközi közúti árufuvarozási műveletek növekedési üteme magasabb legyen, mint nemzeti szinten. 2005 és 2015 között a belföldi fuvarozók által végzett belföldi közúti árufuvarozási tevékenységekből származó tonnakilométerek száma 6,5 %-kal csökkent, míg a nemzetközi szállítási műveletekből (beleértve a kabotázst is) származó tonnakilométerek száma 14,9 %-kal nőtt.

3.2.Adatterjesztés

3.2.1.Terjesztendő Eurobase-táblázatok

A validálásokat követően az összesített adatok bekerülnek az Eurobase-be, a Bizottság (Eurostat) referenciaadatokat tartalmazó adatbázisába. A felhasználók így a 70/2012/EU rendelet keretében küldött adatok tekintetében a közúti árufuvarozásra vonatkozó statisztikák terjesztéséről szóló, 2002. december 30-i 6/2003/EK bizottsági rendelet rendelkezéseivel összhangban rendelkezésre bocsátott részletes statisztikai táblázatokhoz juthatnak az 1999-től kezdődő időszakra vonatkozóan.

3.2.2.Kiadványok

A Bizottság (Eurostat) Statistics Explained cikkeket is készít, amelyek az alábbi témákat foglalják magukban: